Document ID: 31982R3272

KOMISSION ASETUS (ETY) N:o 3272/82,
annettu 6 päivänä joulukuuta 1982,
maatilojen tulojen selvittämiseen käytettävästä maatilailmoituksesta annetun asetuksen (ETY) N:o 2237/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY(), sellaisena kuin se on viimeksi muutettuna asetuksella (ETY) N:o 2143/81(), ja erityisesti sen 7 artiklan,
sekä katsoo, että
komission asetuksessa (ETY) N:o 2237/77() määritetään maatilojen tulojen selvittämiseen käytettävän maatilailmoituksen sisältö,
maatilailmoitukseen kerättyjen tietojen on vastattava määritelmiä, joista säädetään yhteisön lainsäädännössä, erityisesti vuoristoalueiden ja eräiden epäsuotuisien alueiden maataloudesta 28 päivänä huhtikuuta 1975 annetun neuvoston direktiivin 75/268/ETY() määritelmiä,
olisi vältettävä maatilailmoituksen rakennetta koskevia muutoksia, ja
tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan maatilailmoitusta koskevat määritelmät ja ohjeet, jotka esiintyvät asetuksen (ETY) N:o 2237/77 liitteessä II olevan II luvun A osan otsakkeessa "6. Epäsuotuisa alue", seuraavasti:
"6. Epäsuotuisa alue
Ilmoitetaan sijaitseeko suurin osa tilasta vuoristoalueiden ja eräiden epäsuotuisien alueiden maataloudesta annetussa neuvoston direktiivissä 75/268/ETY(1) tarkoitetulla alueella:
1 = suurin osa tilan maatalousmaasta ei sijaitse kyseisillä alueilla;
2 = suurin osa tilan maatalousmaasta sijaitsee direktiivin 75/268/ETY 3 artiklan 4 ja 5 kohdan mukaisilla epäsuotuisilla alueilla;
3 = suurin osa tilan maatalousmaasta sijaitsee direktiivin 75/268/ETY 3 artiklan 3 kohdan mukaisilla vuoristoalueilla;
4 = koodi 4 merkitään jäsenvaltioissa, joissa kyseisiä alueita on niin paljon ja ne ovat niin pieniä, että niiden ilmoittaminen ei ole mielekästä.
(1) EYVL N:o L 128, 19.5.1975, s. 1"
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan tilikaudesta 1983/1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä joulukuuta 1982.

Labels: 6